Coba jelasin Kuasa dari Gopal dalam bahasa melayu dong

Gopal mengetahui jenis kuasanya agak lewat daripada kawan-kawannya kerana Ochobot lupa akibat dia ditendang oleh BoBoiBoy. Jadi, Gopal cuba mencari kuasanya sendiri dengan mencuba pelbagai cara, antaranya ialah menangkap benda dalam gelap, menjadi kebal, menembak laser dari mata, mengangkat sebuah lori, bernafas di dalam air, menggerakkan objek, terbang di udara dan teleport, tetapi tidak satupun berjaya. Akhirnya, kuasa Gopal terserlah dalam Musim 1, Episod 4 iaitu menukarkan objek menjadi makanan dengan hanya menyentuh objek itu. Gopal pernah cuba menukarkan BoBoiBoy menjadi coklat, tetapi terbukti bahawa kuasa ini tidak berkesan terhadap manusia. Kuasa Gopal bertambah kuat apabila dia berasa takut semasa sedang menggunakan kuasanya.

Walau bagaimanapun, kuasa Gopal telah didedahkan adalah Kuasa Manipulasi Molekul. Dengan kuasa ini, Gopal boleh menukarkan satu objek menjadi objek lain dan juga boleh menukarkannya semula menjadi objek asal. Dahulunya, sebab kenapa Gopal selalu menukarkan objek menjadi makanan adalah kerana makanan sentiasa terlintas di fikirannya.

Dalam BoBoiBoy: The Movie, Gopal telah menerima peningkatan ke tahap kedua bagi kuasanya. Peningkatan kuasa ini membolehkan dia untuk menukarkan molekul-molekul di dalam dirinya menjadi elemen-elemen seperti emas, besi, berlian, getah dan sebagainya mengikut citarasa Gopal. Dengan ini, seluruh tubuh Gopal menjadi kebal dan amat sukar untuk dihancurkan. Penukaran ini juga membolehkan Gopal untuk menyerang musuhnya dengan kekuatan daripada elemen-elemen itu.